
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Jaunpīlādžu mežs" Salacgrīvas pagastā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
     Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 9. panta pirmā daļa.
1.2. Mērķis
Mērķa apraksts
      Rīkojuma projekts paredz projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" (turpmāk – Rail Baltica projekts) īstenošanai atsavināt nekustamā īpašuma "Jaunpīlādžu mežs" (nekustamā īpašuma kadastra Nr. 6672 010 0434) daļu – zemes vienību (kadastra apzīmējums 66720100406) 0,09 ha platībā un zemes vienību (kadastra apzīmējums 66720100407) 0,12 ha platībā – Salacgrīvas pagastā, Limbažu novadā (turpmāk arī – Nekustamā īpašuma daļa).
.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
      Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 "Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu". Ar Ministru kabineta 2016. gada 24. augusta rīkojumu Nr. 468 "Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica" noteikts nacionālo interešu objekta statuss.
     Atbilstoši būvniecības ieceres tehniskajiem risinājumiem būvatļaujā Nr. BIS-BL-379867-281 "Ātrgaitas dzelzceļa "Rail Baltica" DS3 posma "Latvijas/Igaunijas robeža – Vangaži" apakšposms DPS1", būvatļauja Nr. 4, Rail Baltica projekta īstenošanai nepieciešams atsavināmā Nekustamā īpašuma daļa būs izmantojama saistītās infrastruktūras (pašvaldības autoceļa nodalījuma joslā) būvniecībai.  
     Atbilstoši akciju sabiedrības "RB Rail" sniegtajai informācijai par būvprojekta tehniskajiem risinājumiem un projektēto autoceļu nozīmi Nekustamā īpašuma daļas atsavināšana ir vienīgais veids šī mērķa sasniegšanai, ievērojot likuma "Par autoceļiem" 4. panta regulējumu.
Problēmas un risinājumi
Problēmas apraksts
     I. Informācija par nekustamo īpašumu "Jaunpīlādžu mežs" (nekustamā īpašuma kadastra Nr.6672 010 0434) Salacgrīvas pagastā, Limbažu novadā (turpmāk – Nekustamais īpašums).
     Saskaņā ar Valsts vienotās datorizētās zemesgrāmatas datiem Nekustamais īpašums ierakstīts Vidzemes rajona tiesas Salacgrīvas pagasta zemesgrāmatas nodalījumā Nr. 100000907177. Īpašuma tiesības uz Nekustamo īpašumu nostiprinātas juridiskai personai (turpmāk – Īpašnieks).
     Nekustamais īpašums izveidots, sadalot zemes vienību (zemes vienības kadastra apzīmējums 66720100073) 1,51 ha platībā (turpmāk – Zemes vienība), kas pirms sadales ietilpa nekustamā īpašuma "Jaunpīlādži" (nekustamā īpašuma kadastra Nr. 66720100168) Salacgrīvas pagastā, Limbažu novadā, sastāvā.
    Saskaņā ar Nekustamā īpašuma valsts kadastra informācijas sistēmas (turpmāk – Kadastra informācijas sistēma) datiem Nekustamais īpašums sastāv no:
      1. zemes vienības (zemes vienības kadastra apzīmējums 66720100405) – 1,30 ha platībā, kas veido Nekustamā īpašuma atlikušo (neatsavināmo) daļu;
      2. zemes vienības (zemes vienības kadastra apzīmējums 66720100406) – 0,09 ha platībā, kas ir atsavināma Rail Baltica projekta īstenošanai;
      3. zemes vienības (zemes vienības kadastra apzīmējums 66720100407) – 0,12 ha platībā, kas ir atsavināma Rail Baltica projekta īstenošanai.
      Kadastra informācijas sistēmā reģistrēti šādi dati par zemes vienību (zemes vienības kadastra apzīmējums 66720100406) un zemes vienību (zemes vienības kadastra apzīmējums 66720100407), kas veido Nekustamā īpašuma atsavināmo daļu (turpmāk kopā - Nekustamā īpašuma atsavināmā daļa):
      Zemes vienība (zemes vienības kadastra apzīmējums 66720100406):
1.1. Apgrūtinājumi:
-         biosfēras rezervāta ainavu aizsardzības zonas teritorija (7313030500) – 0,0886 ha;
1.2. Lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101);
1.3. Sadalījums pa zemes lietošanas veidiem: mežu platība – 0,09 ha.
      2. Zemes vienība (zemes vienības kadastra apzīmējums 66720100407):
      2.1. Apgrūtinājumi:
-         biosfēras rezervāta ainavu aizsardzības zonas teritorija (7313030500) – 0,1154 ha;
      2.2. Lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101);
      2.3. Sadalījums pa zemes lietošanas veidiem: mežu platība – 0,11 ha; ūdens objektu zeme (t.sk. Zeme zem ūdeņiem): 0,01 ha.
      Ņemot vērā, ka zemes vienības atrodas biosfēras rezervāta ainavu aizsardzības zonas teritorijā, pēc atsavināšanas attiecībā uz tās turpmāko izmantošanu būs ievērojami Ministru kabineta 2011. gada 19. aprīļa noteikumos Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" noteiktie ierobežojumi.

     II. Informācija par Nekustamā īpašuma atsavināmās daļas atsavināšanas procesu pirms zemes vienības (zemes vienības kadastra apzīmējums 66720100073) sadales, tostarp par Nekustamā īpašuma izveidošanu un atdalīšanu no nekustamā īpašuma “Jaunpīlādži”, kā arī taisnīgas atlīdzības noteikšanu.
     1. Saskaņā ar Atsavināšanas likuma 18. panta pirmo daļu Institūcija (sabiedrība ar ierobežotu atbildību “EIROPAS DZELZCEĻA LĪNIJAS”) 2023. gada 23. novembrī nosūtīja nekustamā īpašuma “Jaunpīlādži” bijušajiem kopīpašniekiem paziņojumu Nr. 2.3.N/2023-3769 un Nr. 2.3.N/2023-37670 “Paziņojums par nekustamā īpašuma "Jaunpīlādži" Salacgrīvas pagastā, Limbažu novadā, kadastra Nr.66720100168, zemes vienības kadastra apzīmējums 66720100073, atsavināšanu sabiedrības vajadzību nodrošināšanai”.
     2. Institūcija izvērtēja ar lietas faktiskajiem apstākļiem saistīto dokumentāciju un konstatēja šādus būtiskus apstākļus:
     2.1. Nekustamā īpašuma “Jaunpīlādži” sastāvs:
- zemes vienība (zemes vienības kadastra apzīmējums 6672 010 0168) 2,31 ha platībā;
- zemes vienība (zemes vienības kadastra apzīmējums 6672 010 0073) 1,51 ha platībā, kas tiek skarta ar Rail Baltica projekta risinājumiem un ir sadalāma.
     2.2. Īpašuma tiesības:
     Nekustamais īpašums “Jaunpīlādži” ierakstīts Vidzemes rajona tiesas Salacgrīvas pagasta zemesgrāmatas nodalījumā Nr. 100000188678 un īpašuma tiesības uz to nostiprinātas kopīpašumā divām fiziskām personām (turpmāk – Sākotnējie īpašnieki).
     2024. gada 16. septembrī nekustamais īpašums “Jaunpīlādži” tika sadalīts un no tā atdalītais Nekustamais īpašums (nekustamais īpašums “Jaunpīlādžu mežs”) ierakstīts Vidzemes rajona tiesas Salacgrīvas pagasta zemesgrāmatas nodalījumā Nr. 100000907177 un īpašuma tiesības uz to nostiprinātas juridiskai personai (turpmāk – Īpašnieks).
     2.3. Nekustamajam īpašumam zemesgrāmatas nodalījumā nav reģistrētas nomas tiesības, apbūves tiesības, ķīlas vai hipotēkas tiesības, kā arī piedziņas atzīmes.
     2.4.    Kadastra informācijas sistēmā zemes vienībai ar kadastra apzīmējumu 6672 010 0073 veiktie ieraksti:
     2.4.1. Apgrūtinājumi:
-   aizsargjoslas teritorija gar autoceļu (120303) – 0,21 ha;
-   ierīkotas ūdensnotekas aizsargjoslas teritorija (110402) – 0,25 ha;
-   Baltijas jūras un Rīgas jūras līča  ierobežotas saimnieciskās darbības joslas teritorija (7311010300) – 1,51 ha.
-   biosfēras rezervāta ainavu aizsardzības zonas teritorija (7313030500) – 1,51 ha.
     Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
      Ņemot vērā, ka Nekustamā īpašuma atsavināmo daļu veidojošā zemes vienība atrodas biosfēras rezervāta ainavu aizsardzības zonas teritorijā, pēc atsavināšanas attiecībā uz tās turpmāko izmantošanu būs ievērojami Ministru kabineta 2011. gada 19. aprīļa noteikumos Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" noteiktie ierobežojumi.
     2.4.2. Lietošanas mērķis – Zeme, uz kuras galvenā saimnieciskā darbība ir mežsaimniecība (kods 0201).
     2.4.3. Sadalījums pa zemes lietošanas veidiem: Mežu platība – 1,41 ha; Ūdens objektu zeme (t.sk. zeme zem ūdeņiem) – 0,1 ha.
     2.5. Nekustamā īpašuma atlikusī (neatsavināmā) daļa:
     Nodalot Rail Baltica projektam nepieciešamo (atsavināmo) Nekustamā īpašuma daļu – zemes vienības ar kadastra apzīmējumu 6672 010 0073 (turpmāk – Zemes vienība) daļu aptuveni 0,1985 ha platībā, atlikumā veidojas Zemes vienības daļa aptuveni 1,3115 ha platībā.
     Atbilstoši Limbažu novada pašvaldības (Limbažu novada administrācija Nekustamo īpašumu un teritoriālā plānojuma nodaļa) 2023. gada 1. decembra atzinumam Nr. 8.2/23/1499 Zemes vienība saskaņā ar pašvaldības teritorijas plānojumu atrodas funkcionālajā zonā Mežsaimnieciskā teritorija un Baltijas jūras un Rīgas jūras līča ierobežotas saimnieciskās darbības joslas teritorijā, kurā platība nevar būt mazāka par 3 ha. Līdz ar to Zemes vienības daļa ar aptuveno platību 1,3115 ha platībā neatbilst pašvaldības teritorijas plānojumam un turpmāk nav izmantojama patstāvīgi.
     Limbažu novada pašvaldība secinājumus par Zemes vienības atlikušās daļas 1,3115 ha platībā tālākās izmantošanas iespējām pamatoja ar Aizsargjoslu likuma 36. panta pirmās daļas 2. punkta regulējumu, kas satur 3 ha platības ierobežojumu. Skaidrojumu par attiecīgās normas piemērošanu situācijā, kad privātpersonai piederoša nekustamā īpašuma daļa tiek atsavināta publiskās lietošanas dzelzceļa infrastruktūras un ar to saistīto būvju būvniecībai sniedza Vides aizsardzības un reģionālās attīstības ministrija (Viedās administrācijas un reģionālās attīstības ministrija, kas turpmāk saukta – Ministrija). Atbilstoši Ministrijas norādījumiem Limbažu novada pašvaldība ir tiesīga izvērtēt atlikušās (neatsavināmās) nekustamā īpašuma daļas izmantošanas iespējamību saskaņā ar Atsavināšanas likuma 6. panta pirmajā daļā noteikto, vērtējot atlikušās (neatsavināmās) daļas izmantošanu pēc platības, apgrūtinājumiem, konfigurācijas vai citiem apstākļiem atbilstoši teritorijas plānojumam, neievērojot Aizsargjoslu likuma 36. panta pirmās daļas 2. punktā minēto 3 ha platības ierobežojumu. Atbilstoši Limbažu novada pašvaldības (Limbažu novada administrācija Nekustamo īpašumu un teritoriālā plānojuma nodaļa) 2024. gada 20. marta atzinumam Nr. 8.2/24/428, ar kuru precizēts Limbažu novada pašvaldības 2023. gada 1. decembra atzinums, Zemes vienības atlikusī daļa aptuveni 1,3115 ha platībā atbilst teritorijas plānojumam un turpmāk ir izmantojama patstāvīgi.
       2024. gada 27. jūnijā Institūcijā saņemta akciju sabiedrības “RB Rail”, kas ir atbildīga par projektēšanas darbiem Rail Baltica projekta sliežu ceļa pamatlīnijas posmā “LV/EE robeža – Vangaži” informācija, ka, detalizējot būvprojekta tehniskos risinājumus, ir precizētas Rail Baltica projekta īstenošanai nepieciešamās Zemes vienības daļas robežas un platība un tā ir palielinājusies par 61 m2, veidojot aptuveni 0,2046 ha. Savukārt atlikusī (neatsavināmā) Zemes vienības daļa samazinājusies un tā ir aptuveni 1,3054 ha platībā.
       2024. gada 22. jūlijā Limbažu novada pašvaldība elektroniskā pasta sūtījumā apliecina, ka Zemes vienības atlikusī daļa 1,3054 ha platībā turpmāk ir izmantojama atbilstoši Limbažu novada pašvaldības teritorijas plānojumam.
      Institūcija 2024. gada 19. septembrī ar vēstuli Nr. 2.3.N/2024-4862 informēja Īpašnieku par Nekustamo īpašumu veidojošās zemes vienības (zemes vienības kadastra apzīmējums 66720100073) daļas atsavināšanas nepieciešamību sabiedrības vajadzību nodrošināšanai.
       Institūcijas Rail Baltica projektam atsavināmā īpašuma atlīdzības noteikšanas pastāvīgā komisija (turpmāk – Komisija) 2024. gada 07. novembra sēdes slēgtajā daļā apstiprināja atlīdzību par nekustamā īpašuma “Jaunpīlādžu mežs" Salacgrīvas pagastā, Limbažu novadā, kadastra Nr. 6672 010 0434, sastāvā esošās zemes vienības ar kadastra apzīmējumu 6672 010 0073 daļas 0,2046 ha platībā (platība var tikt precizēta pēc zemes kadastrālās uzmērīšanas) atsavināšanu, nosakot to atbilstoši kopējai tirgus vērtībai 695,64 EUR (seši simti deviņdesmit pieci euro un 64 centi), ko veido  zemes vienības (kadastra apzīmējums 6672 010 0073) daļas 0,2046 ha platībā (pēc kadastrālās uzmērīšanas platība var tikt precizēta) tirgus vērtība - 695,64 EUR jeb 0,34 EUR par vienu zemes kvadrātmetru.
     Komisija noteica, ka atlīdzība būs precizējama, piemērojot viena zemes kvadrātmetra tirgus vērtību, ja kadastrālās uzmērīšanas rezultātā, realizējot zemes ierīcības projektu, mainīsies atsavināmās daļas platība.
     Institūcijā ir saņemta Īpašnieka piekrišana apstiprinātajam atlīdzības apmēram.
     Alternatīvais vērtējums nav iesniegts.
      2024. gada 27. decembrī tika pabeigta zemes vienības (kadastra apzīmējums 66720100073) sadale. 
       2025. gada 10. janvārī sertificēts nekustamā īpašuma vērtētājs informēja Institūciju, ka Nekustamā īpašuma sastāvā esošajās zemes vienībās veiktās platību izmaiņas nav būtiskas. Institūcija var piemērot un aprēķināt atlīdzību zemes vienības daļām ar kadastra apzīmējumu 66720100406 un 66720100407, ievērojot vērtējumā noteikto tirgus vērtības cenu par vienu zemes kvadrātmetru, kas ir 0,34 EUR:
- zemes vienībai ar kadastra apzīmējumu 66720100406 – 0,09 ha platībā ir 306,00 EUR;
- zemes vienībai ar kadastra apzīmējumu 66720100407 – 0,12 ha platībā ir 408,00 EUR.
     Līdz ar to precizētais taisnīgas atlīdzības apmērs ir 714,00 EUR (septiņi simti četrpadsmit eiro un 00 centi).
      Satiksmes ministrija 2025. gada 16. janvārī ar lēmumu Nr. 03.1-01.3/151 “Par taisnīgas atlīdzības apmēra noteikšanu sabiedrības vajadzībām nepieciešamā nekustamā īpašuma “Jaunpīlādžu mežs” Salacgrīvas pagastā, Limbažu novadā, daļas atsavināšanai” apstiprināja taisnīgas atlīdzības apmēru par Nekustamā īpašuma daļas – zemes vienības (kadastra apzīmējums 66720100406) 0,09 ha platībā un zemes vienības (kadastra apzīmējums 66720100407) 0,12 ha platībā atsavināšanu, nosakot to atbilstoši tirgus vērtībai 714,00 EUR jeb 0,34 EUR par vienu kvadrātmetru zemes platības.
      Finansējuma nepieejamības dēļ 2025. gada sākumā tika apturēti Rail Baltica projekta ietvaros uzsāktie nekustamo īpašumu iegūšanas procesi, kas tika īstenoti no Finansēšanas līguma Nr. INEA/CEF/TRAN/M2014/1045990, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru (CEF-1), paredzētajiem līdzekļiem un objektīvu apstākļu dēļ nebija pabeidzami finansējuma attiecināmības periodā līdz 2024. gada 31. decembrim.
      Pēc finansējuma avota rašanās apturētais process turpināms.
      2025. gada 17. oktobrī Institūcija, pamatojoties uz Atsavināšanas likuma 9. panta otro daļu, vēršas pie sertificēta nekustamā īpašuma vērtētāja, lūdzot veikt Nekustamā īpašuma tirgus vērtības novērtējuma aktualizāciju.
2025. gada 21. oktobrī sertificēts nekustamā īpašuma vērtētājs informēja Institūciju, ka Nekustamā īpašuma zemes vienības ar kadastra apzīmējumu 66720100406, 0,09 ha platībā un zemes vienības ar kadastra apzīmējumu 66720100407, 0,12 ha platībā tirgus vērtība kopš 2024. gada 18. oktobra būtiski nav mainījusies un neietekmē iepriekš noteiktās tirgus vērtības apmēru. Līdz ar to nav nepieciešama atkārtota atlīdzības apmēra noteikšana un aprēķināšana.
      Komisija 2025. gada 6. novembrī sēdes slēgtajā daļā nolēma, ka atlīdzības apmērs par Nekustamā īpašuma daļu saglabājas nemainīgs un atkārtoti apstiprināms 714,00 EUR apmērā.

      Pamatojoties uz Atsavināšanas likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam” 36.1. apakšpunktu, Satiksmes ministrija ar 2025. gada 24. novembra lēmumu Nr. 03.1-14/3592 apstiprināja taisnīgas atlīdzības apmēru 714,00 EUR.

      Saskaņā ar Atsavināšanas likuma 27. panta pirmajā un otrajā daļā noteikto Īpašniekam ir tiesības apstrīdēt Satiksmes ministrijas noteikto atlīdzības apmēru.
      Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.
      Pēc Nekustamā īpašuma daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamā īpašuma daļu zemesgrāmatā uz valsts vārda Satiksmes ministrijas personā.
      Saskaņā ar Dzelzceļa likuma pārejas noteikumu 53. punktu Satiksmes ministrija Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
      Rail Baltica projekta īstenošanas ietvaros pēc būvdarbu pabeigšanas un inženierbūvju nodošanas ekspluatācijā plānots attiecīgi izveidotos nekustamos īpašumus – zemes vienības un uz tām izbūvētos pašvaldības nozīmes autoceļus – nodot pašvaldības īpašumā. Savukārt Satiksmes ministrija šobrīd strādā pie risinājuma (attiecīgu grozījumu normatīvajos aktos un/ vai informatīvā ziņojuma sagatavošana un iesniegšana izskatīšanai valdībā par esošo situāciju), lai nākotnē pēc pašvaldības nozīmes ceļa izbūves šāda veida ceļš (autoceļš) ar visiem tā kompleksā ietilpstošajiem elementiem būtu nododams pašvaldības īpašumā, jo, ievērojot likuma “Par autoceļiem” 4. panta trešās daļas tiesisko regulējumu, pašvaldību nozīmes ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
 
Risinājuma apraksts
     Ministru kabineta rīkojuma projekts paredz no privātpersonas atsavināt nekustamā īpašuma "Jaunpīlādžu mežs" (nekustamā īpašuma kadastra Nr. 6672 010 0434) daļu - zemes vienību (zemes vienības kadastra apzīmējums 6672 010 0406) 0,09 ha platībā un zemes vienību (zemes vienības kadastra apzīmējumu 6672 010 0407) 0,12 ha platībā – Salacgrīvas pagastā, Limbažu novadā.
Vai ir izvērtēti alternatīvie risinājumi?
Jā
Apraksts
     Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
      Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, savukārt šā likuma 4. panta trešā daļa noteic, ka pašvaldību un komersantu ceļi un to zemes, tai skaitā ceļu zemes nodalījuma joslas, kā arī māju ceļi ir attiecīgo pašvaldību, komersantu vai fizisko personu īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
      Taisnīga atlīdzība par Nekustamā īpašuma daļas atsavināšanu ir aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
      Nekustamā īpašuma daļas nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
 
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
      Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
     Rīkojuma projektā risinātie jautājumi tiešā veidā skar Nekustamā īpašuma īpašnieku, no kura Nekustamā īpašuma daļa atsavināma sabiedrības vajadzībām.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
      Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
      Rīkojuma projektam ir ietekme uz valsts budžetu, jo izdevumi, kas saistīti ar Nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no budžeta programmas 49.00.00 "Rail Baltica projekta pārvaldības funkcijas nodrošināšana" līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
       Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

Projekta izstrādē iesaistītās institūcijas - Satiksmes ministrija un SIA "EIROPAS DZELZCEĻA LĪNIJAS".
6.4. Cita informācija
Cita informācija
     Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
      Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

